Diari Oficial de la Generalitat Valenciana


Sumari del DOGV 3471, del 12-04-1999 (1999/2001)

Notificació als interessats de la resolució administrativa de contracte de compravenda, per no-ocupació dels habitatges pels seus titulars com a domicili habitual i permanent. (Expedient V-RACNU-004/1998).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3471

Data del DOGV
:   12-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2001


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució administrativa de contracte de compravenda, per no-ocupació dels habitatges pels seus titulars com a domicili habitual i permanent. (Expedient V-RACNU-004/1998). [1999/M2001]
  
En compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per aquesta resolució es notifica als interessats que a continuació s'indiquen la resolució administrativa dels contractes de compravenda per la no-ocupació dels habitatges pel seus titulars com a domicili habitual i permanent.
  
Vistos els expedients de resolució administrativa de contracte de compravenda per la no-ocupació dels habitatges incoats contra els adjudicataris següents:
  
 Expedient:V-RACNU-004/98.
  
Adjudicatària: Elena Escribano Pinilla
  
Codi de l'habitatge: 3606731568.
  
Adreça: Virgen de Belén, número 6, porta 5
  
Població: Paterna
  
Província: València.
  
Règim de cessió: compravenda.
  
Data d'adjudicació: 01.03.1974
  
Vist que aquests habitatges són de promoció pública de la Generalitat Valenciana.
  
Vist que en les dates indicades els esmentats habitatges van ser adjudicats en règim de compravenda als adjudicataris que s'indiquen en cada cas.
  
Vist que després de les visites d'inspecció als habitatges de referència, s'acredita, segons els informes sol·licitats, que els titulars, segons els contractes, no ocupen els habitatges habitualment, i que aquests es troben, evidentment, desocupats durant més de tres mesos seguits a l'any, amb incompliment de la seua funció social i de l'obligació establida en l'article 27.1, paràgraf primer, del Reial Decret 2.960/1976, de 12 de novembre, sobre Text Refós de la Legislació d'Habitatges de Protecció Oficial, article 107 del Decret 2.114/1968, de 24 de juliol, en relació amb l'article 3 del Reial Decret 3.148/1978, de 10 de novembre, sobre Política d'Habitatge.
  
Vist, així mateix, que per tot el que s'ha exposat, se'ls va requerir perquè, d'acord amb els articles 76 i 84.1 de la Llei 30/1992, en el termini de 10 dies hàbils a partir de la data en què va rebre aquest notificació, formulen les al·legacions i proposen les proves que consideren oportunes per al seu descàrrec, amb presentació de la documentació a les oficines en horari d'atenció al públic.
  
Se'ls va advertir que, transcorregut el dit termini, se'ls declararà sense dret en el referit tràmit, d'acord amb l'article 76 de la citada Llei 30/1992, i es continuará la tramitació dels expedients.
  
Vist que els interessats no han presentat al·legacions o havent-les presentades no desvirtuen la causa legal de la resolució.
  
Atés que segons aquesta Normativa d'Habitatges de Protecció Oficial i preceptes esmentats, els adjudicataris han de destinar els habitatges a domicili habitual i permanent, i existeix, a efectes legals, domicili permanent quan constitueix la residència del seu titular, bé com a propietari o bé com a arrendatari. S'entén que existeix habitualitat en l'ocupació de l'habitatge quan aquest no estiga desocupat més de tres mesos seguits a l'any.
  
Atés que la Llei de Contractres de l'Estat en l'article 4 i el Reglament de Contractes de l'Estat en l'article 6, en la regulació dels contractes administratius qualifica com a administratius especials els contractes que tinguen caràcter administratiu perquè així ho declare expressament una llei, estiga vinculat a un servei públic o supose una especial tutela d'interés públic per al desenvolupament del contracte.
  
Així mateix, atés allò que estableix en les clàusules dels contractes corresponents s'estableix específicament l'obligació dels adjudicataris de "destinar els habitatges a domicili habitual i permanent" amb l'abast vist anteriorment.
  
Atés que ha quedat acreditat el càrrec que justifica els expedients i, pel mateix motiu, les propostes de resolució son motivades (article 89.3, en relació amb l'article 54.1.a), de la Llei 30/1992).
  
Vistos els fets, les esmentades disposicions i les de general aplicació, i examinada les esmentades propostes de resolució formulades pel director d'Administració del Patrimoni de l'Institut Valencià de l'Habitatge, SA, aquesta Direcció General d'Arquitectura i Habitatge en l'exercici de les seues facultats, resol:
  
Primer
  
Donar per resolts els contractes respecte dels habitatges de referència, i procedir seguidament al llançament de persones i al desallotjament de mobles i efectes. Així mateix, es requereixen, per mitjà d'aquesta resolució, els interessats perquè l'efectuen en el termini de 48 hores, en compliment dels articles 93.2 i 95 de la Llei 30/1992.
  
Segon
  
En el cas que no es complisca l'anterior requeriment en el termini indicat, es procedirà al desallotjament forçós, amb la corresponent autorització judicial d'entrada en els domicilis, segons disposen els articles 96.1 d), 96.3 i 100 de la repetida Llei 30/1992.
  
Notifiqueu aquesta resolució als interessats en forma legal. Aquesta resolució no posa fi a la via administrativa i contra aquesta es podrà interposar recurs ordinari, davant del conseller d'Obres Públiques, Urbanisme i Transports, en el termini d'un mes comptador des de la seua notificació (articles 89.3 i 114 de la Llei 30/1992).
  
València, 2 de març de 1999.- El director general d'Arquitectura i Habitatge: José Mª García Zarco.
  
Diligència
  
Assessoria Jurídica de Patrimoni de l'Institut Valencià d'Habitatge, SA fa saber als interessats la notificació de la resolució dels expedients esmentats.
  
El grup 460044 correspon a la localitat de Paterna